ལན།ཕྱོགས་གཅིག་ནས་གཞན་སྐད་སྟེང་ཆེད་ལས་སྦྱོང་བ་མང་དུ་འགྲོ་བཞིན་པ་དེར་དེང་རབས་ཀྱི་དགོས་མཁོ་དང་ཡར་ཐོན་ལ་གཞིགས་ན་དེ་ཙམ་ཁག་མེད་པ་ཞིག་རེད།གང་ལྟར་སྣ་ཚོགས་སྟེང་ལ་ཆེད་ལས་དགོས་ཀྱི་ཡོད་རེད།གཙོ་བོ་ང་ཚོ་བོད་པ་དེང་རབས་ཀྱི་རིག་གནས་ཐོག་ལ་གོམ་པ་མདུན་སྤོས་བྱེད་ཐུབ་མེད་ཙང་།དེང་རབས་རིག་གནས་མང་པོ་ཞིག་རང་སྐད་ཡིག་ནང་མེད་པའི་རྒྱུ་མཚན་གྱིས།གཞན་སྐད་སྟེང་སྦྱང་དགོས་པ་རང་བཞིན་གྱིས་ཆགས་བསྡད་ཡོད་རེད།ད་དུང་མགྱོགས་མྱུར་ང་ཚོ་བོད་པའི་ངོས་ནས་སྔོན་གྱི་ལོ་ཙཱ་བ་རྣམས་ཀྱིས་ནང་ཆོས་ནང་འདྲེན་བྱས་པ་ལྟར་དེང་རབས་ཀྱི་རིག་གནས་བོད་སྐད་དུ་བསྒྱུར་ཏེ་བོད་ཀྱི་མཐོ་རིམ་སློབ་གྲྭའི་བསླབ་གཞིར་བཀོད་མ་ཐུབ་ན།སྐད་ཡིག་གང་གི་ནང་དུ་ཆེད་སྦྱོང་བྱས་པ་དེ་སྐད་ཡིག་དེའི་ཐོག་ནས་འགྲེལ་བཤད་བདེ་བར་སྣང་བ་ལྟར་དེ་ལྟར་བྱ་ཡི་རེད།དེ་ལྟར་ན།མ་འོངས་པར་བོད་སྐད་ཡིག་འདི་དེ་ཙམ་བེད་སྤྱོད་མེད་པར་གྱུར་གྱི་རེད།དེ་ཙམ་བེད་སྤྱོད་མེད་ན་དེའི་ཚོད་ཀྱིས་ས་ཆ་དེ་ཙམ་འཛིན་ཐུབ་ཀྱི་མ་རེད།